Feliciano López
Felicijanas Lopezas Diazas-Guera (isp. Feliciano López Diaz-Guerra; g. 1981 m. rugsėjo 20 d.) – profesionalus Ispanijos tenisininkas, olimpietis. Jis gimė Tolede, Ispanijoje. Dabar jis gyvena Ispanijos sostinėje Madride. Šiuo metu Felicijanas ATP reitinge užima 47 vietą. Aukščiausia jo vieta reitinge buvo dvidešimtoji. Lopezas profesionalu tapo 1997 metais. 2005 m. tapo pirmuoju Ispanijos tenisininku nuo 1972 metų, kuriam pavyko patekti į Vimbldono turnyro ketvirtfinalį. Kol kas tai yra geriausias Lopezo pasiekimas Didžiojo Kirčio turnyruose. Jis šį pasiekimą pakartojo 2008 metais. Felicijaną remia Wilson ir Joma firmos. 2009 metais, jis žaidė ilgiausią mačą Australian Open istorijoje, prieš liuksemburgietį Žilesą Miulerį.